Държавен вестник, бр. 26, 2013 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  26
(H60 – H69 без H66) Болести на външното ухо, негнойно възпаление на средното ухо и болести на 
Евстахиевата тръба.
По графи 1 - 6 решението по годността по чл. 7.
(H66;Н70 – Н74;Н95) Тук се отнасят гнойно и неуточнено възпаление на средното ухо, мастоидит 
и сродни състояния, други заболявания на тъпанчетата на средното ухо и на процесус мастоидеус. По 
буква „а“, гр.1 – 6 – негодни.
По буква „б“, гр. 1 – 3,5 – 6 негодни, по гр. 4 – решението по годността по чл. 7 (след проведено 
лечение решението е: годен за военна служба с противопоказания за работа при студ и влага за срок 
от 6 месеца).
По буква „в“, гр. 1 – 2 – негодни, а гр. 3 – 6 – решението по годността по чл. 7.
При направена слухоподобряваща операция (отосклероза, тимпаносклероза и др.), за да се адаптират 
към нормална трудова дейност, болните се освидетелстват по буква „в“ като годни. Да се освободят 
от работа в шумна обстановка, звукови травми, студ и влага за срок от 6 месеца.
(H81 – H83)	Мениеров синдром и други вестибуларни смущения
Тук спадат възпалителните заболявания на вътрешното ухо – различните форми на ограничен и 
дифузен лабиринтит и невъзпалителни заболявания на лабиринта: морбус Мениер; периферен, рецеп­
торен отоневрологичен (кохлеовестибуларен) синдром; хроничноремитираща вестибулопатия; кинетози 
(конгенитално обусловена вестибулопатия, морска, транспортна и авиационна болест); вестибуларен 
невронит на Холпайк – Дикс; стрептомицинова вестибулопатия; синдром на вертебро-базиларните 
артерии (Барре-Лио; Берчи-Роше; Теракол; Лери), отоневрологичен синдром при интоксикация с ле­
карствени, химически средства и други вредности. При освидетелстваните с изразени разстройства на 
вестибуларните функции, доказани в специализирано лечебно заведение, както и при чести рецидиви 
с продължително и безуспешно лечение, решението по годността е: 
По буква „а“, графа 1 – 6 – негодни.
При остри вегетативни кризи в по-лека степен, лекувани в клинична обстановка, както и при редки 
и леки пристъпни смущения на вестибуларната функция и състояние при т.  н. конгенитално обусловена 
вестибулопатия (кинетози – транспортна, морска или авиационна болест) решението по годността е:
По буква „б“, графа 1 – 2 негодни, а по графа 3 – 6 решението по годността по чл. 7. Да се освободят 
от работа на височина, управление на транспортни средства, пребиваване край огън, вода и движещи 
се механизми, уредна гимнастика, наряд, походи и полеви занятия, за срок от 6 месеца. Необходим 
е медицински контрол.
(H80;Н90;H93) Тук са групирани заболяванията, при които трайното намаление на слуха е главен 
симптом, определящ решението по годността.
Изследването на слуха се прави на двете уши чрез шепотна и разговорна реч, аудиометрично из­
следване и др., които задължително се регистрират. 
По буква „а“ за всички графи са негодни.
По буква „б“, графа 1 – 2,5 – 6 са негодни, гр. 3 и 4 решението по годността по чл. 7.Да се освободят 
от работа в шумна обстановка и звукови травми за срок от 6 месеца. 
По буква „в“, графа 1 – 2- негодни, а графа 3 – 6 решението по годността по чл. 7. Да ползват ин­
дивидуални средства за шумова защита и бъдат под диспансерен контрол. Тук спадат и случаите, при 
която шепотната реч е 6 м, но има аудиометрични данни за неврит на слуховия нерв. 
Н91 Трайна, пълна глухота на двете уши, немота или глухонемота. 
Тук не трябва да се включват случаите с временна глухота или немота от функционален характер 
и случаите при баротравма, които може да се лекуват.
Решението по всички графи е негодни.
Клас IX. Болести на органите на кръвообращението (I00-I99)
Остър ревматизъм (I00-I02)
Решенията са дадени в табличната част.
Хронични ревматични болести на сърцето (I05-I09)
Тук спадат: ревматични болести на митралната, аортната и трикуспидалната клапа, както и съче­
таното им засягане и ревматичния миокардит и перикардит.
Решенията са дадени в табличната част.
Хипертонични болести (I10-I15)
Хипертонията се оценява по приетата класификация на артериалното налягане според ESC и 
ESH 2007 г.
АН
класификация
СИСТОЛНО
(mmHg)
ДИАСТОЛНО
(mmHg)
Оптимално
< 120
< 80
Нормално
120-129 и/или 
80-84
Високо-нормално
130-139 и/или
85-89
Хипертония І степен
140-159 и/или
90-99
Хипертония ІІ степен
160-179 и/или
100-109
Хипертония ІІІ степен
≥ 180 и/или
≥ 110 
Изолирана систолна хипертония
≥ 140 и/или
 ≤ 90